b'\n_START_ARTICLE_\nLex specialis\n_START_PARAGRAPH_\nLex specialis v pravni teoriji in praksi je doktrina, ki se nana\xc5\xa1a na razlago zakonov in se lahko uporablja v  doma\xc4\x8dem  in mednarodnem pravu. Doktrina navaja, da ima v primeru, ko enako dejansko stanje urejata dva zakona, zakon, ki ureja dolo\xc4\x8deno zadevo (lex specialis),  prednost pred zakonom, ki ureja le splo\xc5\xa1ne zadeve (lex generalis). Tak\xc5\xa1no stanje se obi\xc4\x8dajno pojavlja v primerih, ko je bila v preteklosti sprejeta posebna zakonodaja,  ki je bila kasneje posplo\xc5\xa1ena. V tak\xc5\xa1nih primerih se lahko uporabi tudi doktrina lex posterior derogat legi priori, se pravi da mlaj\xc5\xa1i zakon prevlada nad starej\xc5\xa1im. _NEWLINE_Lahko se domneva, da so zakonodajalci z novo zakonodajo nameravali  prevladati prej\xc5\xa1njo, obstaja pa tudi stali\xc5\xa1\xc4\x8de, da se je treba s sistemati\xc4\x8dnim tolma\xc4\x8denjem izogniti navzkri\xc5\xbejem. Na\xc4\x8delo velja tako za pravni red kot za  posamezen zakon, ki vsebuje specifi\xc4\x8dne in splo\xc5\xa1ne dolo\xc4\x8dbe. _NEWLINE_Ime je del polnega imena doktrine Lex specialis derogat legi generali (Poseben zakon prevlada nad splo\xc5\xa1nimi zakoni).'